Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 922/11/4404	Nové Zámky, 19.6.2013
EEČ : 2-33-64-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 20.2.2012, spisová značka 1 Pv 922/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 17.12.2011, v čase asi o 05.35 h, v Šuranoch, na Ulici M.R. Štefánika, počas kontroly hliadkou Obvodného oddelenia PZ Šurany uviedol, že má pre vlastnú potrebu marihuanu, ktorú následne dobrovoľne vydal a kriminalisticko-expertíznym skúmaním bolo zistené, že mal pri sebe 297 mg sušeného konope s obsahom viac ako 10 mg účinnej látky THC, čo zodpovedá najmenej 1 obvykle jednorazovej dávke drogy, pričom rastliny rodu Cannabis (konopa) sú v zmysle zákona číslo 139/1998 Z. z. o omamných, psychotropných látkach a prípravkoch v znení neskorších predpisov zaradené do I. skupiny omamných látok.

Uznesením prokurátora Okresnej prokuratúry Nové Zámky zo dňa 20.2.2012, spisová značka 1 Pv 922/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Nové Zámky sp. zn. 1 Pv 922/11-7 zo dňa 20.02.2012 bolo podľa § 216 odsek 1 Trestného poriadku podmienečne zastavené trestné stíhanie
 obvineného Michala I z r a e l a, nar. XXXXX, bytom XXXXX, Štúrova ul. č. 27, zamestnaný ako plnič v spoločnosti Messer Tatragas, s.r.o. XXXXX,
pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil tak, že dňa 17.12.2011, v čase asi o 05.35 h, v Šuranoch, na Ulici M.R. Štefánika, počas kontroly hliadkou Obvodného oddelenia PZ Šurany uviedol, že má pre vlastnú potrebu marihuanu, ktorú následne dobrovoľne vydal a kriminalisticko-expertíznym skúmaním bolo zistené, že mal pri sebe 297 mg sušeného konope s obsahom viac ako 10 mg účinnej látky THC, čo zodpovedá najmenej 1 obvykle jednorazovej dávke drogy, pričom rastliny rodu Cannabis (konopa) sú v zmysle zákona číslo 139/1998 Z. z. o omamných, psychotropných látkach a prípravkoch v znení neskorších predpisov zaradené do I. skupiny omamných látok.
	Podľa § 216 odsek 2 Trestného poriadku bola obvinenému XXXXX určená skúšobná doba na jeden rok. Skúšobná doba začala plynúť dňom 06.03.2012, kedy uznesenie o podmienečnom zastavení trestného stíhania nadobudlo právoplatnosť a uplynula dňom 06.03.2013.
	Podľa § 217 odsek 1 Trestného poriadku ak obvinený v priebehu  skúšobnej doby viedol riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
	Zistila som, že obvinený v priebehu skúšobnej doby viedol riadny život (správa o povesti z miestna trvalého bydliska, od zamestnávateľa, výpis z evidencie priestupkov, odpis registra trestov), z ktorého dôvodu som podľa § 217 odsek 1 Trestného poriadku rozhodla, že sa osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka